# Agroindústria

L'agroindústria (també dita agronegoci) és l'activitat econòmica que comprèn la producció, transformació i comercialització de productes agropecuaris, forestals i altres recursos naturals biològics. Implica l'agregació de valor a productes de la indústria agropecuària, la silvicultura i la pesca. Facilita la durabilitat i disponibilitat del producte d'una època a una altra, sobretot aquells que són més peribles.
Aquesta branca d'indústries es divideix en dues categories, alimentària i no alimentària. La primera s'encarrega de la transformació del bens produïts per l'agricultura, ramaderia, pesca i silvicultura en productes elaborats, en aquesta transformació s'inclou els processos de control de qualitat, classificació, embalatge i emmagatzematge de la producció agrícola, així com dels subproductes i derivats. La branca no-alimentària és l'encarregada de la part de transformació d'aquests productes que serveixen com a matèries primeres com ara cotó, cautxú, fusta, biocombustibles, etc.
L'agroindústria és centre de polèmiques en mitjans de comunicació i debats polítics. Els seus defensors valoren la importància de mantenir una producció i consum de proximitat, la creació de llocs de feina i riquesa en el medi rural i el fre que això suposa a la migració camp-ciutat. Els detractors d'una agroindústria massiva argumenten que aquesta provoca riscos ambientals (desforestació, contaminació, canvi climàtic) i concentració del capital en grans empreses productores i latifundistes.

## Referències

* ↑ «Agroindústria». Termcat. [Consulta: 18 juny 2022].
* ↑ «Agronegoci». Observatori de neologia. Institut d'Estudis Catalans. [Consulta: 18 juny 2022].
* ↑ Wilkinson, J.; Rocha, R. Agro-industry trends, patterns and development impacts. (en anglès). Wallingford: CABI, 2009, p. 46–91. DOI 10.1079/9781845935764.0046. ISBN 978-1-84593-576-4.
* ↑ «La agroindustria alimentaria: un enfoque sistémico» (en espanyol de Mèxic). Departamento de Ingeniería Agroindustrial. Universidad Autónoma Chapingo. Arxivat de l'original el 2022-03-07. [Consulta: 18 juny 2022].
* ↑ Zamora, Enrique. Tecnología Agroindustrial no Alimentaria (en castellà).
* ↑ Moya Gaitán, Mauricio. «Agroindustria no alimentaria» (en castellà), 19-05-2016. [Consulta: 18 juny 2022].
* ↑ Tedesco, Lorena F. «La contribución de la agroindustria a la estrategia de desarrollo económico: Un análisis de sus eslabonamientos y multiplicadores». Estudios Económicos, 25, 50, 1-2008, pàg. 75–114. ISSN: 2525-1295.
* ↑ «¿Qué implica el modelo de producción agroindustrial?» (en castellà). Manos Unidas, 23-05-2017. [Consulta: 18 juny 2022].
* ↑ Nicholls, Clara Inés; Altieri, Miguel A. «Agroecología: única esperanza para la soberanía alimentaria y la resiliencia socioecológica». Revista Virtual Pro, 2-2014. ISSN: 1900-6241.
* ↑ Elias, Denise «Agroindústria alimentar: epicentro do agronegócio no Estado do Ceará (Brasil)». Confins, 45, 09-05-2020. DOI: 10.4000/confins.27877. ISSN: 1958-9212.
* ↑ Alves, Vicente Eudes Lemos. Mobilização e modernização nos cerrados piauienses: formação territorial no império do agronegócio (Tesi) (en portuguès brasiler). Universidade de São Paulo, 2007-02-13.

## Bibliografia complementària

* Blanco, Marvin; Morán, Luis. Agregación de valor a productos de origen agropecuario: elementos para la formulación e implementación de políticas públicas (en castellà). ISBN 978-92-9248-547-4.
* «Vides trencades per la soja». Diari Ara, 03-12-2021.